**Izmjena natječajne dokumentacije**  
  
Sukladno odredbama članka 12. stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), mijenjaju se rokovi za prijavu na natječaj i natječajna dokumentacija vezana za Poziv za prijavu dvogodišnjih programa usmjerenih unaprjeđenju kvalitete života i zaštiti prava starijih osoba za 2021. i 2022. godinu.

Rok za dostavu prijava mijenja se kroz cijelu dokumentaciju i sada glasi: Rok za dostavu prijava je 15. listopada 2020. godine.

U obrascu A2 Upute za prijavitelje, mijenjaju se slijedeće točke i podtočke:

U točki 2. Formalni uvjeti, mijenja se:

- podtočka 2.1. Tko može podnijeti prijavu?

- stavak 1. sada glasi: udruga upisana u Registar udruga koja djeluje najmanje dvije godine, zaključno s danom objave Poziva, u Republici Hrvatskoj

- stavak 2. sada glasi: neprofitna organizacija upisana u drugi odgovarajući registar (upisnik) koja je svojim statutom opredijeljena za obavljanje djelatnosti koje su predmet financiranja i djeluje najmanje dvije godine u Republici Hrvatskoj;

- podtočka Pravo prijave na Poziv nemaju:

- stavak 3. sada glasi: neprofitne organizacije kao što su komore, sindikati, udruge poslodavaca, političke stranke i druge neprofitne organizacije koje ne djeluju u području koje je predmet financiranja;

- stavak 4. i vezana fusnota se brišu;

- podtočka 5. sada glasi:

**Jedan prijavitelj može prijaviti više programa u istom prioritetnom području, ali u različitim jedinicama lokalne samouprave (gradovima ili općinama).**

**U pojedinoj jedinici lokalne samouprave odabrat će se jedan najbolje ocijenjeni prijavljeni program unutar prioritetnog područja.**

**Prijavitelj može biti i partner na više programa prijavljenih na ovaj Poziv.**

**Prijavitelj koji prijavljuje program u cijelosti je odgovoran za njegovu provedbu, izvještavanje i rezultate.**

U točki 2.3. Partnerstva i suradnja na provedbi programa, mijenja se:

- podtočka Prihvatljivi neobavezni partneri:

- dodaje se točka 3. neprofitne organizacije;

U točki 3.2. Dokumentacija na poziv, Obavezni dokumenti za prijavu programa:

- briše se redni broj 11. Dokument Izvješće o obavljenim uslugama ili aktivnostima organizatora volontiranja u 2019. godini podneseno nadležnom Ministarstvu – preuzeto iz aplikacije za podnošenje Izvješća.

U točki 4.7. Indikativni kalendar postupka natječaja prema Pozivu, mijenjaju se rokovi:

- Rok za slanje prijave na Poziv sada je 15. listopada 2020. godine;

- Rok za dostavu pitanja vezanih uz Poziv sada je 1. listopada 2020. godine;;

- Rok za upućivanje odgovora na pitanja vezana uz Poziv, sada je 7. listopada 2020. godine;

- Rok za provjeru propisanih uvjeta Poziva , listopad/studeni 2020. godine;

- Rok za slanje obavijesti o (ne) zadovoljavanju propisanih uvjeta Poziva, sada je studeni 2020. godine.